Motivate illóolaj keverék 5 ml - doTERRA

2026-03-23T12:51:15+01:00

Prezzo: 10781.10

Bátorító keverék

Időnként mindenkire ráfér egy kis extra bátorítás, a dōTERRA Motivate pedig pontosan ezt nyújtja! Ez a friss, tiszta és mentás keverék a magabiztosság, az optimizmus és az eltökéltség érzését fogja kiváltani Önből. A dōTERRA Motivate hozzájárul kreatív energiái felszabadításához és ahhoz, hogy bátorságot tudjon meríteni az önmagába vetett hitből. Ne habozzon, tegye bátran magasabbra a mércét – úgy is biztosan sikerrel fog járni!

Elsődleges előnyök

Külsőleg alkalmazva előhívhatja az önbizalom, a bátorság és a bizakodás érzését.

A dōTERRA Motivate esszenciálisolaj-keverék az érzékeket stimuláló olajokból áll.

Citrusos és mentás esszenciális olajok kombinációja alkotja.

Mit tartalmaz a csomag?

Borsmenta: Töretlenül a dōTERRA egyik legnépszerűbb termékeként a borsmenta egy olyan olaj, amely mindig jó, ha kéznél van. A borsmenta esszenciális olaj frissítő, mentás ízt ad a desszerteknek, italoknak, smoothie-knak, sőt akár a sós-fűszeres jellegű ételeknek is. A magas mentoltartalom – amely a dōTERRA borsmentaolajában is megtalálható – teszi a legjobb minőségű borsmentaolajokat egyedülállóvá a piacon elérhető többi termék sorában. A szájhigiénia elősegítése érdekében a borsmenta esszenciális olajat fogkrémekben és rágógumikban is gyakran használják.

Vadnarancs: A héjból hidegen sajtolt vadnarancsolaj energizáló aromájának és számos jótékony hatásának köszönhetően a dōTERRA egyik legkelendőbb esszenciális olaja. A monoterpénekben gazdag vadnarancs esszenciális olaj nyugtatja a bőrt, ezért kellemes kiegészítőként szolgál különféle szépségápolási termékekhez.

Klementin: A klementin a mandarin és az édesnarancs természetes keresztezéséből született gyümölcs, amely édes, friss aromájú, limonénben gazdag esszenciális olajat ad. A klementin esszenciális olaj számos alkalmazási módot tesz lehetővé, és sokféle helyzetben jól hasznosítható. A többi citrusos olajnál pikánsabb és édesebb klementin aromája frissítő és felemelő élményt nyújt.

Citrom: A dōTERRA egyik legközkedveltebb esszenciális olajának, a citromnak számos jótékony hatása és használati módja létezik. Gyakran alkalmazzák a gasztronómiában is, különböző desszertek és főételek ízeinek a kihangsúlyozásához. A citrom esszenciális olaj aromája felemel és energizál.

Rozmaring: A rozmaring egy aromás, örökzöld bokorféle, amelynek a leveleit előszeretettel használják ételek, például töltelékek, sertéshús, báránysült, csirke- vagy pulykahús ízesítéséhez. Az ókori görög, római, egyiptomi és héber kultúrákban a nagy becsben tartott rozmaringot szent növényként tisztelték. Gyógynövényes és energizáló illata miatt a rozmaring esszenciális olajat aroma- és masszázsterápiás célokra is gyakorta használják.

Koriandermag: A koriander egy friss és aromás fűszer- és gyógynövény, amelyet már évszázadok óta előszeretettel használnak. Közkedvelt konyhai fűszer: egy leheletnyi koriandermag esszenciális olajjal bármilyen ételt új köntösbe bújtathatunk!

Bazsalikom: Az árvacsalánfélék családjába tartozó bazsalikom egy rendkívül hasznos gyógynövény és közkedvelt fűszernövény is. Friss, fűszeres ízt ad a húsoknak, valamint tészta- és előételeknek. Akár az ételbe főzi, akár díszítőelemként használja, a bazsalikom garantáltan új színt visz ételei ízvilágába.

Fodormenta: A fodormenta egy édes, frissítő fűszer- és gyógynövény, amely világszerte közkedvelt ízesítőszer. Üde leheletet biztosító, mentolos íze miatt széles körben használják rágógumikban, édességekben és fogápolási termékekben. A fodormenta esszenciális olaj sokban különbözik a borsmentától: többek között egy enyhébb alternatívát kínál az ételízesítés terén. A konyhában a fodormenta pompás kiegészítője lehet salátáknak, italoknak és desszerteknek, ugyanakkor házi készítésű salátaöntetekhez és húsok marinálásához is remekül alkalmazható.

Indiai citromfű: Az indiai citromfűből füstös, citrusos esszenciális olaj állítható elő, amely számos előnyt kínál használójának. Az ázsiai gasztronómia már régóta alkalmazza az indiai citromfű esszenciális olajat levesek, teák és curryfélék elkészítéséhez, valamint hal-, szárnyas-, marha- és tengeri ételek ízesítéséhez is. Intenzív, gyógynövényes aromájának köszönhetően bármilyen helyiség légkörére üdítően hat.

Kardamom: Üdítő, mentás aromája és íze miatt a Délkelet-Ázsiában honos kardamomot tradicionális indiai édességek és teák ízesítéséhez szokták használni. Kenyérfélékhez, smoothie-khoz, húsokhoz és salátákhoz adva fokozottabb ízélmény érhető el vele. A fűszerként világszerte nagyra becsült kardamom esszenciális olajként számos egyéb jótékony hatást is kínál.

Orvosi citromfű: Az egyik legritkább és legdrágább olajunk, az orvosi citromfű esszenciális olaj a jótékony hatások és használati módok széles körét kínálja. A hangulatra gyakorolt pozitív hatásainak köszönhetően már régóta használják külsőleg a felfokozott érzelmek csillapítására. A citrombalzsam néven is ismert orvosi citromfű édes, friss, citrusos illatáról úgy tartották, hogy vonzza a méheket. Innen származik a „Melissa” elnevezés, amely görögül „méhet” jelent.

Tonkabab: A Dipteryx odorata a borsófélék (Fabaceae) családjába tartozó csodaszép virágos fafaj, amelyre gyakran utalnak „kumaruként” vagy „brazil tikfaként” is. Ez a fafaj Dél-Amerika északi vidékein őshonos, és a magját tonkababnak nevezik. A baboknak magas kumarintartalmuk miatt erőteljes aromájuk van, ami édes vaníliaillatot kölcsönöz nekik.

Vaníliaabszolút: A Vanilla planifolia a kosborfélék családjába tartozó Vanilla nemzetség egyik faja, amely több térségben, köztük Mexikóban, Közép-Amerikában, Kolumbiában és Brazíliában is megtalálható. Ez az örökzöld kúszónövény magas vanillintartalommal rendelkezik, ami miatt a vaníliaízesítések népszerű forrásaként szolgál.

Teljes összetevőlista

Mentha piperita (borsmenta) olaj, Citrus aurantium dulcis (narancs) héjából kivont olaj, Citrus clementina héjából kivont olaj, Citrus limon (citrom) héjából kivont olaj, Rosmarinus officinalis (rozmaring) leveléből/szárából kivont olaj, Coriandrum sativum (koriandermag) olaj, Ocimum basilicum (bazsalikom) olaja, Mentha spicata leveléből/szárából kivont olaj, Cymbopogon flexuosus olaja, Dipteryx odorata magjának kivonata, Elettaria cardamomum magjából kivont olaj, Melissa officinalis virágából/leveléből/szárából kivont olaj, Vanilla planifolia termésének kivonata, limonén*, linalol*, citrál*, kumarin*, geraniol*, eugenol*, esztragol*.
* Természetesen előforduló olajösszetevők

Egy kis motiváció a mindennapokhoz

Ki sem lát a teendői közül? Egyre inkább úrrá lesz Önön az érzés, hogy jobb lenne, ha annyiban hagyná az egészet? Álljon meg, gondolja újra, és kezdjen mindent elölről a doTERRA Motivate Bátorító keverékkel. Használja ezt a bátorító keveréket, amikor egy adag önbizalomra, bátorításra és meggyőződésre van szüksége. A doTERRA Motivate megadhatja Önnek azt a magabiztosságot, amelyre teendői könnyed és méltóságteljes teljesítéséhez szüksége van.

Használati módok

Használja a dōTERRA Motivate keveréket, hogy megőrizze motivációját a projekt kapcsán, amelyen dolgozik.

Alkalmazza külsőleg sportesemények vagy egyéb versenyek előtt.

Használja reggelente, hogy lendületesen induljon a napja.

Vigyen fel belőle a nyakára vagy az inge gallérjára, hogy önbizalmat meríthessen belőle egy-egy prezentáció előtt.

Használati utasítás

Masszázshoz keverjen össze belőle 5 cseppet 10 ml hordozóolajjal. Fürdőhöz keverjen össze belőle 5 cseppet 5 ml hordozóolajjal. Illatszerként keverjen össze belőle 1 cseppet 10 csepp hordozóolajjal. Csak külsőleges használatra.

Figyelmeztetés

Előfordulhat bőrérzékenység. Gyermekektől elzárva tárolandó. Ha várandós vagy orvosi kezelés alatt áll, egyeztessen kezelőorvosával. Kerülje a szemmel, belső füllel és érzékeny területekkel való érintkezést. A felvitelt követően legalább 12 órán át kerülje a napfényt és az UV-sugárzást.